
1. Základné informácie o zriaďovateľovi
Obchodné meno alebo názov právnickej osoby:
Happy kid s.r.o.

Sídlo:
Arménska 7, 821 07 Bratislava
Prevádzka:
Happy kid , Arménska 7, 821 07 Bratislava

Právna forma:
Spoločnosť s ručením obmedzeným
IČO:   47 208 091
DIČ:   2023826904

Kontakt:
Tel.číslo:		 +421 911 786 165
e-mail: 		kontakt@amoskids.sk
www stránka: 	www.amoskids.sk 

Dátum zápisu do registra poskytovateľov služby : 20.12.2018








2. O nás
Zariadenie pre deti do 3 rokov HAPPY kid prevádzkujeme od roku 2018.
Prebrali sme zabehnutú prevádzku od jej zakladateľky.
Prečo jasle a HAPPY kid?
Volám sa Svatava Štuhlová (1974)  a narodila som sa v  Bratislave.
Vyštudovala som Pedagogickú fakultu UK v Bratislave odbor špeciálna pedagogika- pedagogika mentálne postihnutých, ihneď po ukončení SZŠ odbor detská sestra.
Skoro 10 rokov som pracovala ako špeciálny pedagóg  v škole pre mentálne a viacnásobne postihnuté detičky. Som zakladateľkou AMOSkids.

Posledné roky sa ale venujem detičkám vo veku od 1 do 6 rokov. A momentálne aj nášmu synčekovi, ktorý sa narodil 20.8.2010 a úplne nám zmenil život a až teraz v plnej miere chápem mamičky okolo seba. Prvé dieťatko v 37-mom roku života  v kombinácii s mojim vzdelaním? Nič horšie asi. Ale zase vám viem povedať, čo presne chcem a želám si pre svojho syna. Len to úplne najobyčajnejšie. Zdravie, lebo to je to, čo naši drobci potrebujú. Lásku, lebo tú im vieme dať bez pretvárky a oni to cítia. A chcem svojmu synovi a detičkám okolo dať úsmev a radosť, ktoré nám oni vrátia v rozžiarených očkách s úsmevom na perách.

A to je dôvod prečo je HAPPY kid.
  
Pretože chcem, aby naši drobci dostali „mamičkovský prístup“ s pohladením, lásku, pocit bezpečia a istoty v našich náručiach. A tiež chcem, aby si naši drobci budovali režim dňa s istou dávkou disciplíny, správne sebaobslužné návyky, základy slušného správania, zdravé sebavedomie a hlavne zdravé sociálne kontakty s rovesníkmi. A to všetko chcem v prepojení montessori pedagogiky  s klasickou pedagogikou, so zdravou výživou, zdravým a pozitívne stimulujúcim prostredím v spolupráci s rodinou. Vďaka nášmu synčekovi miera mojej empatie a „súcitu“ s mamičkami, ktoré musia ísť do práce od svojich detičiek, rastie úmerne s vekom nášho syna. Preto chcem, aby detičky v našich jasličkách a aj škôlke boli šťastné, usmiate, aby vedeli, že aj keď im vybehne slzička, my im ju utrieme s láskou a v objatí im dokážeme po chvíľke smútku vyčariť úsmev  na tváričke. A samozrejme... sa chceme aj vyblázniť a vyjašiť. 

Prečo montessori pedagogika?
Úspešné prepojenie pedagogického vzdelania s úžasnými montessori prístupom a pomôckami nám umožňujú úspešne a v plnej miere realizovať aj inklúziu deti s NKS, DS, PAS a DMO.
Zabezpečujeme poldennú a celodennú formu starostlivosti o detičky.
Náš tím tvoria dve opatrovateľky, detská sestra a špeciálny pedagóg.




3. Prehľad o poskytovaní sociálnej služby v roku 2025
              Naše zariadenie sociálnych služieb pre deti do troch rokov bolo otvorené celý kalendárny  
              rok 2025.
              Do konca roka 2024 sa nám podarilo úspešne prevádzkovať jasle bez prerušenia.
              Deťom sme v zmysle vyhlášok RUVZ poskytovali služby vo všetkých oblastiach ich      
              osobnostného rozvoja.
              Podarilo sa nám adekvátnymi spôsobmi a metódami  adekvátne nahradiť rôzne   
              spoločensko-kultúrne podujatia realizované v minulých rokoch.
             Vďaka online školeniam pedagógov sme sa posunuli ako zamestnanci aj v oblasti nášho    
             odborného vzdelania a následne skvalitnili  starostlivosť o deti.
             Program divadielok, vláčik Prešporáčik, výlety do Lesoparku, na miestne ihrisko, prechádzky   
             po lesíku.... Boli krásnym spestrením dní v jasličkách. Program Zdravé nôžky, joga boli  
             zamerané na  rozvoj jemnej a hrubej motoriky detičiek.
             Tvorivý ateliér vytvorený v zariadení, denne používaný skvele doplnil poskytovanie služieb   
             v HappyKid.
             Veľa aktivít sme realizovali v záhrade.

3.1. Opis rozsahu sociálnych služieb, výchovno- vzdelávacie ciele a štruktúra prijímateľov

Naše zariadenie poskytuje sociálnu službu na podporu zosúladenia rodinného života a pracovného života sa poskytuje rodičovi alebo fyzickej osobe, ktorá ma dieťa zverené do osobnej starostlivosti na základe rozhodnutia súdu v čase
a) Prípravy na trh práce alebo v čase vykonávania aktivít spojených so vstupom alebo s návratom na trh práce, poskytovaním starostlivosti o maloleté dieťa,
b) Prípravy na povolanie štúdiom na SŠ alebo VŠ alebo v čase vykonávania zárobkovej činnosti, poskytovaním starostlivosti o dieťa do 3 rokov veku dieťaťa alebo  do 6 rokov veku, ak je dieťaťom s nepriaznivým zdravotným stavom.
             Zariadenie starostlivosti o deti do 3rokov veku dieťaťa HAPPY kid, poskytuje obslužné a odborné činnosti        
             podľa zákona č. 448 / 2008 a to:
Priestory súčasnej prevádzky zariadenia boli schválené a uvedené do prevádzky na základe kolaudačného   
rozhodnutia v októbri 2015 a spĺňajú všetky požiadavky zariadenia pre deti. 
Starostlivosť o deti realizujeme vo viacerých zložkách:
1. Odborné - bežná starostlivosť o deti, výchova
2. Obslužné - stravovanie
3. Iné činnosti – záujmová činnosť, stretnutia s rodičmi






3.2  Popis činností
1. ODBORNÉ ČINNOSTI zahŕňajú viaceré zložky :
Deti dostávajú denne 4x stravu. Pred každou konzumáciou jedla je potrebné každému dieťaťu umyť ruky po použití nočníka, WC, alebo prebaľovaní. Po podávaní jedla sebaobslužné činnosti opäť. Prezliekanie obliatych, špinavých odevov denne niekoľkokrát. Upratovanie stolov po konzumácii jedla. Starostlivosť o prostredie okolo seba je súčasťou denných aktivít v zariadení. Zoznam odborných činností sa odvíja od denného harmonogramu v zariadení.
       7:00 – 8:00 hod.      	Zdr. filter pri preberaní dieťaťa od rodiča.
 			Schádzanie sa detí. 
			Raňajky  do 7,00
Hry a hrové činnosti, pohybové a relaxačné cvičenia, edukačné aktivity.
Medzi jednotlivými činnosťami prebaľovanie, WC, umývanie rúk.
       8:15 – 8:45 hod.  	Pohybová príprava, bosé nôžky, joga, dychové cvičenia, zumba.
                             	Osobná hygiena.
       8:45 – 9:15 hod.  	Desiata, osobná hygiena.
       9:15 – 10:30 hod.  	Hry a hrové činnosti.
Pohybové a relaxačné cvičenia.
Edukačné aktivity.
Pohybové aktivity.
Krúžky: plávanie, džudo, zumba, korčuľovanie.
Terapie: muzikoterapia, logopédia, art terapia.
Osobná hygiena.
       10:30 – 11:15 hod.  	Pobyt na dvore,  vychádzky.
        11:15 – 12:00 hod.  	Osobná hygiena, obed, osobná hygiena.
        12:00 – 14:30 hod.  	Rozprávka, uspávanka, odpočinok.
        14:30 – 15:00 hod.  	Osobná hygiena, olovrant, osobná hygiena.
        15:00 – 17:00 hod.  	Záujmové činnosti-krúžky.
 			Hry a hrové činnosti.
Pobyt vonku, odchody detí domov.

Stimulácia komplexného vývinu dieťaťa so zdravotným postihnutím je odborná činnosť, ktorej obsahom je vykonávanie postupov a techník, ktoré podporujú psychomotorický vývoj dieťaťa, rozvoj komunikácie a adaptáciu dieťaťa na okolité prostredie v súlade s jeho individuálnymi potrebami a schopnosťami, a ktorá je zameraná aj na posilnenie schopností členov rodiny dieťaťa so zdravotným postihnutím v oblasti starostlivosti o toto dieťa.
· Rozvoje jemnej a hrubej motoriky
· Rozvoj zmyslov
· Osvojenie si a rozvoj sebaobsluhy
· Učenie samostatnosti
· Rozvoj sociálnych kontaktov a zručností

Zložky výchovy :
· Rozumová výchova: zaoberá rozvojom jazyka ako komunikačného nástroja. Hlavným cieľom je rozvoj myslenia a reči, rozvoj tvorivej činnosti a zmyslového vnímania.
Metódy rozumovej výchovy: hrové činnosti na pomenovanie, riekanky a básničky, čítanie kníh. Raný kruh ako forma stimulácie reči u detí. Puzzle, kocky, stavby z drevených kociek.
· Praktický život : činnosti zamerané na sebaobsluhu, starostlivosť o seba a okolie
· Zmyslová výchova : rozvoj všetkých zmyslov prostredníctvom montessori materiálov
· Matematické predstavy a myslenie: aktivity na základne pojmy, čísla


3.3  OBSLUŽNÉ ČINNOSTI vychádzajú z uspokojovania základných biologických potrieb detí do 3 rokov.
 -      Starostlivosť o deti
· Kŕmenie
· Prebaľovanie
· Umývanie zúbkov
· Umývanie rúk, tváre
· Sprchovanie
· Odplienkovávanie 
· Osvojenie si používania nočníka, toalety


3.4 INÉ ČINNOSTI sú doplnkovými činnosťami, ktoré dopĺňajú kvalitu poskytovanej sociálnej služby v našom                 
zariadení. Výchovno - vzdelávacie činnosti, ktoré sa realizuje na základe tematického plánu výchovy.
Organizovanie výletov, narodeninových osláv pre deti, divadelné predstavenia v našom zariadení.   
Stretávanie rodičov pri oslavách MDD, vianočné posedenie. Celý personál zariadenia sa stará o adekvátnu      
výzdobu priestoru a samozrejme čistotu a upratanie pomôcok atď. Komunikácia s rodičmi denne ohľadom  
detí a ich napredovania vo všetkých oblastiach ich rozvoja. Personál denne pripravuje pomôcky, hračky 
podľa tematického plánu.
Tvorivé dielničky k sviatkom : MDD, Vianoce
10 návštev detských divadielok v Happy kid
 Fašiangový a Valentínsky karneval
Rodič (zákonný zástupca ) dieťaťa, je povinný vždy pri príchode do ZSD informovať personál, ktorý dieťa preberá o jeho zdravotnom stave. O zmenách vo fyzickom ako aj psychickom rozpoložení, prípadne užívaných liekoch. V prípade, že dieťa javí známky začínajúceho ochorenia – zvýšená teplota, zelený soplík, kašeľ, vyhradzuje si prevádzkovateľ zariadenia právo neprijať  dieťa do dennej služby, nakoľko by vzniklo riziko možnej infekcie v zariadení. Absenciu dlhšiu ako 3 dni pre chorobu je potrebné po návrate do kolektívu podložiť vyjadrením od pediatra a o bezinfekčnosti a schopnosti nastúpiť do kolektívu.
4. Zhodnotenie hospodárenia v roku 2025
4.1 Zhodnotenie základných údajov v ročnej závierke :                                             
      Aktíva tvorí Obežný majetok v hodnote  			                          13.246 €   
      Aktíva sa zvýšili oproti predchádzajúcemu roku o				  1.938 €

      Pasíva, časť  Vlastné imanie tvoria :
      Záladné imanie             						  5.000 €
      Fondy zo zisku:							     500 €
      Nerozdelený zisk minulých rokov					     796 €
       Pasíva, časť záväzky tvoria:
       Dlhodobé záväzky							  1.280 €
       Krátkodobé záväzky						               4.430 €
       Krátkodobé rezervy                                                                                       508 €
      
       Tržby z predaja služieb Happy kid s.r.o. v roku 2025                        	 49.774 €		 
       Náklady  za rok 2025						              49.042 €  
       Výsledok hospodárenia pred zdanením - zisk			  	  1.072 €
       Výsledok hospodárenia po zdanení - zisk 			                  732 €

4.2  Prehľad ročných výnosov v členení na zdroje :
       Bežné úkony starostlivosti o deti + výchova  		   		 46.274 €
       Ostatné služby                                                                                           3.500 €

4.3  Výnos a náklad na jedného prijímateľa sociálnej služby :
      Výnos na jedno dieťa za mesiac    					     386 €
      Náklad na jedno dieťa za mesiac     					     380 €



Vypracovala : Mgr. Svatava Štuhlová

